Document ID: 31991R1753

ΚΑΝΟΝΙΣΜΟΣ ( ΕΟΚ ) αριθ . 1753/91 ΤΗΣ ΕΠΙΤΡΟΠΗΣ της 20ής Ιουνίου 1991 για την τροποποίηση του κανονισμού ( ΕΟΚ ) αριθ . 797/85 του Συμβουλίου όσον αφορά την προσαρμογή των ποσών που καθορίσθηκαν σε Ecu στα πλαίσια της πολιτικής των γεωργικών διαρθρώσεων μετά τον καθορισμό της νέας τιμής συναλλάγματος που θα εφαρμοσθεί στο γεωργικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 για την αξία της λογιστικής μονάδας και την ισοτιμία που θα εφαρμοσθεί στα πλαίσια της κοινής γεωργικής πολιτικής ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2205/90 ( 2 ), και ιδίως το άρθρο 9 παράγραφος 1,
Εκτιμώντας :
ότι η ισοτιμία που θα εφαρμοσθεί για το γερμανικό μάρκο ανατιμήθηκε με τον κανονισμό ( ΕΟΚ ) αριθ . 1179/90 του Συμβουλίου ( 3 ) και μετά προσαρμόστηκε με τον κανονισμό ( ΕΟΚ) αριθ . 2929/90 της Επιτροπής ( 4 )- ότι στη συνέχεια η Ομοσπονδιακή Δημοκρατία της Γερμανίας ζήτησε αύξηση ορισμένων ποσών που προβλέπονται στον κανονισμό ( ΕΟΚ ) αριθ . 797/85 του Συμβουλίου της 12ης Μαρτίου 1985 όσον αφορά τη βελτίωση της αποτελεσματικότητας των γεωργικών διαρθρώσεων ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 6 )-
ότι το άρθρο 9 παράγραφος 1 του κανονισμού ( ΕΟΚ ) αριθ . 1676/85 προβλέπει ότι σε περίπτωση ανατιμήσεως ενός ή περισσοτέρων γεωργικών ισοτιμιών μπορούν να αυξηθούν τα ποσά που καθορίζονται σε Ecu και δεν συνδέονται με τον καθορισμό των τιμών - ότι πρέπει να προβλεφθεί, εφόσον είναι αναγκαίο για την αποφυγή οιασδήποτε μειώσεως σε εθνικό νόμισμα των εν λόγω ποσών, αύξηση ορισμένων ποσών που προβλέπονται στον κανονισμό ( ΕΟΚ ) αριθ . 797/85 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Γεωργικής Αναπτύξεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Τα ποσά που εμφαίνονται στον κανονισμό ( ΕΟΚ ) αριθ . 797/85 και απαριθμούνται στο παράρτημα του παρόντος κανονισμού τροποποιούνται με τον τρόπο με τον οποίο αναφέρεται . Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 20 Ιουνίου 1991 .

Labels: 6